cyanic-selkie/wikianc huggingface dataset:
جوست فونطين
حياتو
فونطين لعب لماتش اللخر ديالو معا لمونتاخاب د فرانسا ف يوليوز 1962، و ضطر باش يعتازل على سن صغير (علاين 29 عام) بسباب مشاكل صحية ف رجلو. داز موراها ل التدريب، و درب لمونتاخاب د فرانسا ل مدة قصيرة ف 1967، ولاكين تّعزل بعد جوج ماتشات أميكال حيت النتايج كانو عيانين. جا موراها باش يدرب لمونتاخاب د لمغريب، و وصّلو ل لمركز التالت ف كاس إفريقيا 1980، و سهر على طلوع مواهب مغريبية جديدة داك لوقت، منها بادو الزاكي، محمد التيمومي و عزيز بودربالة. ف لإقصائيات د كاس لعالم 1982، لمغريب كان قريب يتكاليفا، ولاكين قصاتو لكاميرون ف لمرحلة اللخرة.
كا مودريب ديال پاريس سان جيرمان، قدر يطلع فرقتو ل لبوطولة لفرانساوية اللولة.
كريم بنزيما
كريم حافظ مصطفى بنزيما (مزيود ف 19 دجنبر 1987) كوايري فرنساوي كيلعب مهاجم مع نادي ريال مدريد ف الليڭا الصبليونية. و كان كيلعب معا لمنتخب لفرانساوي د لكورة تا علن بلي عتازل دوليا ف 19 دجنبر 2022.
ؤبصيرڤاطوار د ؤكايمدن
تصغير|لكونسطيلاسيون [[لكلب لكبير ؤ نجمة سيريوس تشافت من لوبصيڤاطوار د ؤكايمدن ف أكتوبر 2018.]] لوبصيرڤاطوار د ؤكايمدن هوّا ؤبصيرڤاطوار (مرصد فلكي) كاين ف جماعة ؤكايمدن، ف جبال لأطلس، علا بعد ديال 40 كيلوميطر من مراكش. هاد لمرصد هوّا فين كيتدار سّكانير د سّما لمغريب-ؤكايمدن لي متبّع لأجسام صّغيرة ديال لمجموعة شّمسية. لمرصد تّبنا ف 1988.
ف لوبصيرڤاطوار د ؤكايمدن كاين طّيليسكوپ طراپيست-شمال، لي معا تّويّم ديالو طراپيست-جانوب (لي كاين ف لؤبصيرڤاطوار د لاسيلا ف شيلي) كيشكّلو سّيستيم طيليسكوپي متحكم فيه من لييج ف بلجيكا، ؤ ب تّحديد ف لمركز د لفضاء لي تابع ل جاميعة لييج. طراپيست شمال كاين علا رتيفاع 2750 ميترو فوق من لمستوى د لبحر.
2007
2007 هوّا عام ف تّقويم لڭريڭوري بدا نهار تنين ؤ سالا نهار تنين. هوّا لعام نمرة 2007 ف لإيرا لعامة ؤ لفترة د بعد لميلاد، نمرة 7 ف لقرن 21، ؤ نمرة 8 ف لعقد ديال عوام 2000.
2007 كيوافق 1427-1428 ف تّقويم لهيجري ؤ 2957 ف تّقويم لأمازيغي ؤ 12007 ف تّقويم لهولوسيني.
محمد خير الدين
محمد خير الدين كاتب مغربي تزاد ف 1941 ف تافراوت ومات ف 18 نونبر 1995 ف الرباط. كان كيكتب ب الفرانساوية.
كان باه بياع-شراي ف كازا وتما النيت فين خير الدين قرا التانوي. من بعد، خدم ف الضمان الاجتماعي، وف هاد الإطار باش كان مشى لأڭادير باش يدير تحريات مع الناس لي كانو تصابو ف الزلزال ديال 1960. هاد التجربة هي لي غاتستلهمو باش يدير الرواية لي بيها تعرف مزيان ولي كانت هي أڭادير. الرواية كانت صدرات ف 1967 ف الفترة لي كان مشى خير الدين يعيش فيها ف فرانسا بالضبط ف باريس، فين كان بدا يتفرغ تماما للكتابة.
تأتر خير الدين ف كتابتو بمجموعة من الكتاب أهم وحدين فيهم الجزائري كاتب ياسين والمغربي ادريس الشرايبي. ف كتابو أنا الحامض (Moi l'aigre) هو راسو كيقول على كتابتو أنها حرب ديال العصابات ف المجال ديال اللغة (guérilla linguistique).
محسن
هادي صفحة د التوضيح، كلمة محسن يمكن يكونو عندها هاد لمعاني:
زروال
هادي صفحة د التوضيح، كلمة زروال أو الزروالي يمكن يكونو عندها هاد لمعاني:
ݣريݣوري راسپوتين
تقتل راسپوتين ف 1916 من جوج د الناس قراب للتسار، حيت ما كانش عاجبهم لقرب ديالو منو، و كان تيجيهم باللي هو السباب د بزاف د لمشاكيل اللي كانت ف روسيا ف ديك لوقت.
طوني كروص
طوني كروص (مزيود ف 4 يناير 1990) هو كوايري ألماني كيلعب وسايطي مع ريال مدريد ف لبوطولة الصبليونية (لاليڭا).
ݣريݣوري راسپوتين
لمزاود
link=https://commons.wikimedia.org/wiki/Category:Rasputin?uselang=ary|20x20px تقدر تزيد شوف بزاف د تّصاور و لمعلومات ديال ݣريݣوري ييفيموڤيتش راسپوتين ف ويكيميديا كومنز.
سماعيل بن ناصر
إسماعيل بن ناصر (مزيود ف 1 دجنبر 1997 ف آرل) هو كوايري جزايري -و عندو تا لجنسية د فرانسا- من أب مغريبي و أم جزايرية.
أبراهام
هادي صفحة د التوضيح، كلمة أبراهام يمكن يكونو عندها هاد لمعاني:
لولا إنديڭو
ميريام ضوبلاس مونيوث لمعروفة بسميتها لفنية لولا إنديڭو هي موغنية و شطّاحة سپنيولية من غرناطة، تولدات ف 1 أبريل 1992 ف مدريد، سپانيا.
2008
2008 هوّا عام مكبس ف تّقويم لڭريڭوري بدا نهار تلات ؤ سالا نهار لاربع. هوّا لعام نمرة 2008 ف لإيرا لعامة ؤ لفترة د بعد لميلاد، نمرة 8 ف لقرن 21، ؤ نمرة 9 ف لعقد ديال عوام 2000.
2008 كيوافق 1428-1430 ف تّقويم لهيجري ؤ 2958 ف تّقويم لأمازيغي ؤ 12008 ف تّقويم لهولوسيني.
2009
2009 كيوافق 1430-1431 ف تّقويم لهيجري ؤ 2959 ف تّقويم لأمازيغي ؤ 12009 ف تّقويم لهولوسيني.
محمد بن إدريس الكاتي
محمد بن إدريس الكاتي (مزيود ف مراكش) هوّا كاتب مسراحي مغريبي ؤ موناضيل سياسي سابق.
حياتو
ف 1982، لتاحق ب لمركز تّرباوي ف مراكش، ؤ تخرّج منو ف 1984، ؤ تعيّن ؤستاد ف كازا. من داك لوقت توقف على مومارسة لمسرح، حتا رجع ليه كا كاتب مسراحي.
موسيقى عصرية ديال لقرن لعشرين
تصغير|معزوفة فالستيل كلاسيك لي بدا يتفرڭع فالقرن لعشرين. لموسيقى لعصرية راها لمجموعة ديال ڭاع النواع ديال لموسيقى لفنية لي بانو من بعد لحرب لعالمية اللولة. ديك ساعة لمُلحّينين عياو من النيضام ديال التوناليتي (نضام لموسيقى لكلاسيكية، فاش كل نوطة عندها دور وغادة فواحد تيجاه معروف، وكاين بزاف ديال لقواعد قاسحين: يلى شي موسيقى ما حتارماتش هاد لقواعد كانت محسوبة ناقصة وفيها غلاط). معا تاني وصول لموسيقى الإليكترونية، هاد سيستم قديم بدا يغبر. هاكا بانو نواع جداد ديال لموسيقى، بحال لموسيقى تجريبية، لموسيقى تسلسيلية ف لالمان (معا أرنولد شونبرگ، ألبان بيرگ و أنطون ڤيبيرن)، لموسيقى لينطيباعية ففرانسا (معا كلوض دابوسي و موريس راڤل)، لموسيقى روسية جديدة (معا پروكوڤييڤ، شوستاكوڤيتش، ولا سطراڤينسكي). بانت تاني لموسيقى لحورة، فاش ما كاين حتى شي حاجة مكتوبة ولايني كلشي كايتخلق فوقت لعيب الالات، بكل حرّية، بلا قواعد، وكايعطي كل مرة نتيجة مختالفة وصداع زوين.
لاصل د لموسيقى لعصرية
تصغير|لمواسّيس ديال لموسيقى لينطيباعية، كلوض دابوسي. ف النضام ديال التوناليتي، لملحّينين جربو جيل بعد جيل يمشيو أبعد ف الحرّية والإبداع. عليها لموسيقى باروكية (متال ديال ملحّن : باخ، هايندل، ڤيڤالدي) كانت مركزة بزاف على النوطة لاساسية ديال لمقام والنوطة الغمّازة لي هيا الخامسة ف المقام. من بعد لموسيقى كلاسيكية (متال ديال ملحّين : موزار، هايدن، بيتهوڤن) وسّعات شويا لقضية وبدات تستعمل كوردز وتنغام شويا واسع (لكوردز التالت ف المقام، التاني، السادس، لي كيدوّزوهم دغيا غي باش يزوّقو شويا لموسيقى ديالهم). من بعد جات لموسيقى رومانسية (متال ديال ملحّين : شوبرت، شومان، ليست) لي وسّعات مازال كتر التنغام بكوردز غانيين وتزواق ومرة مرة نوطات خايبين شويا لي يخلقو توتّر ويشهّيو لمستامعين باش يزيدو يتسنطو للموسيقى. ف لّاخر ديال لموسيقى رومانسية، جوج ديال لملحّينين مشاو بعيد، راهم ڤاگنر و مالر. ڤاگنر شويا بشويا غنّى لكوردز ديالو حتى وصلنا للفتوح ديال لوپيرا ديالو تريستان و إيزولدي Tristan und Isolde، فاش بنى جوج كوردز لي خارجين من النضام ديال توناليتي. هاد لكوردز بجوج راهم تاريخيين حيت هما جوج كوردز لي فيهم النوطات الطناش : كايتلّفو شويا الساميع لي ما بقاش عارف النوطة اساسية، وهاد شي خارج من النضام ديال توناليتي. المولاحين التاني لي فرگع سيستم ديال توناليتي هوا گوستاڤ ماهلر، لي كان كايدير بزّاف ديال حوايج لي ما كايتداروش : سيمفونيات بخمسة ديال اجزا ملي نورمالما السيمفونية فيها ديما ربعة ديال اجزا، كوردز بالنوطة السابعة ماجور لكن النوطة تالتة مينور، ولا كوردز بالنوطات الطناش شي فوق شي، غوات (گاع هادشي خارج من لقواعد لكلاسيكية). وبهادوك بجوج خرجنا من سيطرة التوناليتي ف لموسيقى لغربية لفنية.
النوايع جداد ديال لموسيقى
ملي بدا لقرن لعشرين، بانو ستيلات جداد لي دايرين لقواعد ديالهم وما بقاوش مسوّقين ف لقواعد لقدام.
لموسيقى لينطيباعية
تصغير|موريس رافل، المولَحّين التاني ديال لموسيقى لينطيباعية. الستيل لوّل بان ف فرانسا، معا كلوض دابوسي، ولايني ف الحقيقة بدا شويا معا لاستاد ديالو گابريال فوري (بحال بحال معا لكلاسيكية، كاندكرو ديما موزار وبيتهوڤن لكن الستيل كلاسيك بدا قبل معا لاستاد ديالهم هايدن). گابريال فوري نقل لدابوسي الحُب ديال لكوردز لي غانيين بزّاف ولي ماشي الغمّاز (لكوردز لخامس لي مستعمل بزّاف ف النضام ديال توناليتي)، لي كانو كايتستعملو بزّاف ف الموسيقى قديمة ديال لعصور لوسطى. دابوسي زاد فهاد شي ومشا بعيد حتى اسّس النوع لينطيباعي. لخاصيات ديالو هما : كوردز غانيين بزّاف، بالنوطات التاسعة، التلطاش، الخمسطاش ديال لمقام (هاد كوردز لهّمو لكوردز ديال الدجاز ف الميريكان). موضوعية ف لموسيقى، لي مركزّة على توصاف الطبيعة بحال لما، لبحار، النبتات، وهاد شي لعكس ديال لموسيقى رومانسية لي كانت مركزة على التعبير والاحاسيس. لينطيباعيين ما مسوّقينش فبنادم، مركزين على الطبيعة والزين. ما كايعبروش على راسهم، باغيين يمشيو فوق هاد شي. مقامات جداد وغريبة لي فيهم لغموض، ويعطيو احساس بحال ديال ضبابة حيت النوطة أساسية ما بقاتش واضحة كي بحال ف لموسيقى كلاسيكسة. الإقاعات بحال بحال، ما واضحينش وكايتبدلو باش يقلدو واد لي غادي والسرعة ديالو كاتغيّر وماشي ديما بحال بحال.
هاد ستيل كايبقى من الساهلين باش يتّسمعو حيت لملحّينين ديالو كانو مبليين بالفكرة ديال الزين ولانسِجام، عليها كابقاو رنّات زوينين وكوردز لي حلويين ف لودن.
ألفبائية لاتينية
upright=2|تصغير|تّوزيع ديال لحروف لّاتينية. لبلدان لي ب خضر غامق كيخدّمو غير لوغة/لوغات رسمية ؤلا وطنية لي كاتّكتب ب حروف لاتينية. ب لخضر لفاتح بلدان لي وحدة ؤلا بعض لّوغات رّسمية ؤلا لوطنية ديالهوم كاتّكتب ب حروف د لّاتينية
لألفبائية لّاتينية هيّا لمجموع د لحروف لي كانو مخدّمين ف لّاتينية لي كانت لوغة د لإمبراطورية رّومانية، ؤ لحروف لي تزادو من بعد ف لوغات منحادرين منها ؤلا لي تأتّرو بيها.
موسيقى عصرية ديال لقرن لعشرين
لموسيقى لينطيباعية
تصغير|أرنولد شونبرڭ، مواسّيس لموسيقى تعبيرية وتسلسيلية.
ألفبائية لاتينية
لحروف لّاتينية تطورو من لحروف د لإتروسكية (لوغة طاليانية قديمة لي ماعندها تا علاقة معا لّاتينية ؤلا لّوغات لي كانعرفو دابا)، لي تاهيّا تطورات من لحروف ليونانية. هاد لحروف تاهوما تطورو من سّيستيم لفينيقي د لكتابة لي تطورات بدورها من لكتابة لمصرية لقديمة. لحروف لّاتينية نتاشرو ف ؤروپا بسباب لهيمانة ديال لإمبراطورية رّومانية، ؤ تّأتير تّقافي ديالهوم لي وصل حتا ل بلايص لي ماعمّرهوم حتلّوهوم. من بعد، ف لفترة لإمپريالية، ؤروپا صدّرات هاد لحروف ل لعالم كامل تقريبا، ؤ ولّات لأبجدية لّاتينية أكتر وحدة مستعملة ف لعالم.
موسيقى عصرية ديال لقرن لعشرين
لموسيقى تسلسيلية
تقريبان فنفس لوقت ديال لينطيباعية ف فرانسا، لالمانيين اسّسو حتى هما ستيل جديد لي خارج من قواعد النِضام ديال توناليتي. هاد ستيل ف الحقيقة فيه جوج ديال ماركات : ف لوّل، لموسيقى التعبيرية.
لموسيقى التعبيرية
من بعد لموسيقى رومانسية، جوج ملحّنين من لألمان مشاو ابعد ف التعبير : انطون برگ وأرنولد شونبرگ.
ألفبائية لاتينية
لّاتينية لقديمة
ف لألفبائية لّاتينية لقديمة (لقرن 3 قبل لميلاد)، لحرف G، خدا بلاصت Z، لي ماغاديش يبقا يتّستعمل تال جوج قرون موراها ؤ غادي يتزاد عليه لحرف Y. هاد جّوج حروف تستعملو ف لبدية سيرتو باش يتكتبو لكلمات لي أصلها يوناني. داكشي علاش نيت Y كاتسما ؤلا "i ليونانية".
موسيقى عصرية ديال لقرن لعشرين
لموسيقى التعبيرية
برگ خرّج واحد لوپيرا لي سميتو "لولو"، ولي هوا لقصة ديال واحد لباغية فحومات موسخين ديال لالمان. ف لّاخر كاتّلاقى معا لقتّال لمشنوع دجاك السلّاخ لي كايضربها بجنويّة ويقتلها وهيا كاطلق غوتة كبيرة لي كاتخلع.
ارنولد شونبرگ هوا كان يلحّن موسيقى مؤسّسة على لكوابيس ديالو، لخوفات ديالو والكبتات لي فيه. لموسيقى ديالو كانت متعلقة بالنفسانية ديال بنادم وتعبير لحوايج لي مخبّيين ولاواعية.
إدن ف لوّل، لموسيقى ألمانية كانت واحد رومانسية لي دّاوها حتى للخموجية ديالها : أحاسيس د بنادم، لحالة نفسانية ديالو واللاواعي ديالو، لوسخ لي فالدّاخل ديالو، وضلام ديال لحلمات ولكوابيس. لكن واحد ملحِّن خور بان وعاوتّاني مشى لعكس.
لموسيقى تسلسيلية ديال بصاح
تصغير|فيبيرن، لّي اسّس ستيل تسلسيلي لي منطقي بزّاف وقريب لماط. ڤيبيرن هوا لي خلق الستيل الألماني لي اتّر فكل لعالم وباقي حتى لدابا نوع ديال موسيقى أساسي ومهم بزّاف عند عُشّاق لموسيقى لفنّية.
هوا كان مبلي بلموسيقى قديمة من ل عاودولادة، بالخصوص أوكيگايم، لي كان يلحّن موسيقى منطقية بزّاف وقريبة لماط. كان أوكيگايم كايحط كل نوطة ورنّة بتاناضُر زوين، وكان ف لّاخر بحال مُهنديز واعر لي كايبني لموسيقى ديالو بالمنطق.
ڤيبيرن بدا يعتابر كل نوطات مساويين، كلشي بحال بحال، ما كاينة لا نوطة أساسية لا نوطة غمّازة لا مقام لا والو، كلشي كيتستعمل نفس عدد ديال لمرّات. الطناش نوطات خاصهم يرجعو بحال بحال، ما نعاودوش وحدة يلى ما دازوش كاملين. هاد شي لي نتج لموسيقى تسلسيلية لي ولات مهمة بزّاف حتى ليومة ف العالم د لموسيقى لفنّية.
لموسيقى الروسية جديدة
تصغير|إڭور سترافنسكي، لي خلق ستيل جديد لي شي وحدين كايسمّيو لموسيقى لبيدائية حيت كاتعاود بزّاف وفيها إقاعات قويين. بانو ف روسية مولاحّينين واعرين بزّاف لي هما، ف الستيل ديالهم، مركّزين على لقوّة والرّيتم. لي اتّر بزّاف گاع على لموسيقى فگاع لعالم هوا إيڭور سطراڤينسكي، لي دار ستيل ديالو لخاص لي عمرو شي ستيل وصل لهاد نيڤو ديال لقوة ف الرّيتم، ولّي كايسمّيوه شي وحدين ستيل بيدائي، حيت كايقرّب من لموسيقى تقليدية قديمة. هوا صدم كلشي ف واحد سهرة ف باريز، فاش تلعب لوّل مرة العمل لفنّي ديالو لي سميتو طقوس الربيع Le Sacre du printemps. لموسيقيين بداو يديرو موسيقى خفيفة وما واضحاش، بحال صوت الطيور لي كايفيقو معا لفجر. كل الألات كايديرو شويا ديال صداع بشويا، وعلى غفلة كايتفرگع واحد لكوردز مجهد بزّاف لي كايتعاود ويتعاود ويتعاود حتى لمستامعين تشوكاو وعياو وبداو يغوّتو ويصيفطو لماطيشة فالجوقة وكايسبّو. لغد ليه الجورنالات سمّاو هاد لمعزوفة ب "تهراس لودنين" بلاسط "طقوس الربيع". هوا مشى فوق قاعدة ديال لموسيقى لكلاسيكية، لي هيا بلي ما خاصناش نعاودو بزّاف د لمرات شي كوردز ولايني خاص لموسيقى تزيد ديما لگدّام. هوا بقا مركز على الإقاع والمعاودة طول طقوس الربيع.
سطراڤينسكي كايتحسب راجل لي فهم مستقبل لموسيقى، حيت يلى شفنا لموسيقى ديال لقرون لمواليين وديال دابا نيت غانلقاو بلي لحاجة لي غلبات كلشي هيا الإقاع، ماشي التنغام ولا رنّة. يلى خدينا لموسيقى لي عزيزة على جيل ديال دابا، غانلقاو الرّاپ، طيكنو، وپوپ لي ما فيهمش كوردز مخدومين بزّاف ولا رنّات معقّدين ولايني ريتم مجهد لّي كايتعاود، بحال هاد شي لي دار إيڭور سطراڤينسكي فالوقت ديالو.
عيون لكلام
https://www.britannica.com/art/Impressionism-music
https://www.britannica.com/topic/Lulu-fictional-character
https://www.britannica.com/art/serialism
https://www.britannica.com/biography/Igor-Stravinsky
ڭانيميد
ڭانيميد ؤلا جوپيتر 3، هوّ أكبر قامار تابع ل كوكب جوپيتر، و أكبر قامار ف لمجموعة الشمسية. هوّ أيضا أكبر كسدة ف لمجموعة الشمسية ماعندهاش جو، وخا هوّ لقامار لوحيد لي عندو مجال مغناطيسي. ڭانيميد كبر من كوكب عطارد، ولاكين لجابدية ديالو على السطح ضعف شوية، و تا من لجابدية على السطح د لقامار د لأرض. هاد لكسدة لفلكية تسمّات على شخصية ف لأساطير ليونانية لي هوّ ڭانيميديس.
ڭانيميد مكوّن سيرتو من صخور د السيليكا، و من لما. عندو نواة مكوّنة أساساً من لحديد، و موحيط دخلاني (تحت السطح) لي فيه كمية د لما كتر من اللي كاينة ف جميع لموحيطات د لأرض.
روبيرت ؤپنهايمر
يوليوس روبيرت أوپنهايمر عالم ديال الفيزيك النضرية ميريكاني تزاد ف 22 ف شهر ربعة 1904 ف نويورك ومات ف 18 ف شهر جوج 1967 ف پرينسطون. كيتعتابر هو بات القنبولة الذرية.
ؤپنهايمر تزاد ف فاميلة من أصل يهودي ألماني، و خدا ديپلوم ف الشيمي من جامعة هارڤارد ف 1925، و دوكتورا ف لفيزيك من جامعة ڭوتينڭن ف ألمانيا ف 1927، فين كان قرا تحت لإشراف ديال عالم لفيزيك ماكس بورن. نضمّ من بعد كا باحت ل جامعة كاليفورنيا ف بيركلي، لي خدا فيها منصب ديال أستاد ف 1936. كانو عندو إسهامات كبيرة ف لفيزيك النضرية، سيرتو ف لفيزيك د لكوانطا و لفيزيك النووية، بحال تقريبة د بورن ؤپنهايمر Born-Oppenheimer approximation لي متعلقة ب الدالة لموجية د لموليكيلات. زيادة على لأعمال ديالو على النضرية ديال لإليكطرونات و لپوزيطرونات، لپروصي د ؤپنهايمر فيليپس Oppenheimer-Phillips process ف التدماج النووي nuclesar fusion، و خدمتو معا تلامدو على النضرية د النجوم النيوطرونية، لمحفّرات لكحلة، نضرية لحقل د لكوانطا، و الشعا لكوني.
ف 1942، تعيّط ليه باش يخدم ف مشروع مانهاتن، و عام موراها تعيّن مدير ديال اللابو د لوص ألاموص ف نيو ميكسيكو، لي خدمتو يطوّر أول سلاح نووي. لخبرة لعلمية ديال ؤپنهايمر لعبات دور كبير ف النجاح د لمشروع. ف 16 يوليوز 1945، كان حاضر ل أول تجربة ديال قنبولة درية، و على حساب ما ڭال ف حوارات من بعد، ؤپنهايمر، لي ماكانش كيمارس الديانة ليهودية و كان مهتم ب التقافات الشرقية، ف ديك اللحضة تفكر هاد لمقطع من لكتاب لمقدس د لهندوسيين بهاڭاڤاد ڭيتا:
هاد لعبارة تشهرات بزاف و ولّات كاتعاود فينما كيتّجبد لموضوع ديال السلاح النووي و لمخاطر ديالو.
جوطية
تصغير|جوطية ف [[الدار البيضا|كازا]] جّوطية هيّا سوق ديال لحوايج لقدام ؤلا لمستعملين، كيتدار عادتن ف بلاصة مفتوحة، ؤ كيقدر يكون يومي، سيماني (مرة ف سّيمانة، غالباً ف لويكاند)، ؤلا موسمي (مرة ف لموسم ؤلا ف لعام). جّوطيات كانلقاوهوم ف لعالم كامل، ولاكين طّابع ؤ تّنضيم ديالهوم كيقدر يختالف من بلاد ل بلاد. كاينين شلا نواع د لحوايج لي كيتباعو ف جّوطية، سيرتو لّباس، لأتات، لكتوبا، ؤ لأجهزة د ليليكطرونيك. جّوطية كاتجبد ليها بزاف د لكليان على ود لأتمنة نّازلة د سّلعة لي كاتكون ب جودة مقبولة ؤ شي مرات مزيانة. بعض نّاس كيمشيو ل جّوطية ماشي غير على ود لأتمنة، مي باش يلقاو شي حاجة نادرة ؤ عندها قيمة كبيرة، بحال لكتوبا لقدام، شّقفات د لفلوس، ؤلا لمصنوعات د لخشب.
جّوطية كاتختالف على لبازار ؤ على لقيسارية، لي كيكونو ديما كلا نهار، ؤ لبيّاعا فيهوم كيعرضو سّلعة ديالهوم ف حوانت.
ؤصولوجيا
كلمة جوطية تقدر تكون جات من كلمة لفرانساوية ؤلا  بمعنى "مرمي" ؤلا "يقدر يتّرمى". ؤلا تقدر تكون جات من تحريف ديال كلمة "جوق" ؤلا "جوقة" لي ب دّاريجة كاتعني "تجمع د بنادم". كاينة قرية تاريخية سميتها جوطة على واد سبو لي تقدر تكون خدات سميتها حيت كانت ف قرون غابرة سوق كبيرة كيتجمعو فيها نّاس.
ف لوغات خرين
ف بزاف د لّوغات لؤروپية، لموقابيل ديال "جوطية" نقدرو نطرجموه حرفياً ب "لمارشي د لڭراد". متلاً ف نّڭليزية ، ف لألمانية ، سّويدية ، لفينلاندية ، ؤ لّهجة سّپنيولية ديال جانوب فلوريدا من  (ڭرادة). هاد لّوغات يقدرو يكونو طرجمو لموصطلح من لفرانساوية لي يقدر يكون كيرجع ل لقرن 19، حيت لأتات لي كان كيتباع فيه كيكون عامر ب لڭراد.
لمغريب
جّوطية ف لمغريب كاتختالف على نواع خرين د لأسواق تّقليديين، بحال سوق لخوضرا، لقيسارية، تّربيعة (سوق د صّنايعيا) ؤ لمنجرة (سوق نّجارين)، ؤ على لمارشيات ؤ سوپرمارشيات، لا ف نوع سّلعة لمعروضة والا شّكل ؤ تّنضيم د لموضع. ف جّوطيات د لمغريب على جّنب كيقدرو يكونو بيّاعا د لماكلة ؤ لمشروبات، بحال لعاصير د لّيمون، لبيض لمسلوق، معقودة ؤ غيرهوم.
لبيّاعا ف لمغريب عندهوم تعابير خاصة باش كيعيطو على لكليان، لي يقدر بنادم مايسمعهومش ف بلاصة خرة بحال:
أكاديمية محمد السادس الدولية ديال لاطليتيزم ف إفران
أكاديمية محمد السادس الدولية ديال لاطليتيزم ف إفران (باأكاديمية محمد السادس الدولية لألعاب القوى بإفران) هي مركز للتدريب ف لاطليتيزم (ألعاب القوى) تأسس عام 2009 فمدينة إفران من عند ملك المغريب محمد السادس بميزانية 88 مليون درهم، على أساس يكونو فيه أحدث تقنيات التدريب، المساحة ديال الأكاديمية هي 4 د الهكتارات. تصغير|296x296بك|الحلبة دالأكاديمية
المرافق
• جوج قاعات دالترويض الرياضي
• قاعة دالترويض الطبي و التدليك
• حمامات
• 48 بيت مخصصة للكبار
• 96 بيت مخصصة للشبان
• مطعم
• بلاصة دالترفيه
• مقر تقني
• جوج مساكن وظيفية
• إدارة
• حلبة مطاطية
محمد بوزوبع (صفحة توضيح)
هادي صفحة د التوضيح. بزاف د الناس معروفين كانت سميتهم محمد بوزوبع:
كوطا (مدينة قديمة)
كوطّا (ب لّاتينية Cotta) هيّا قرية مورية صغيرة تّبنات ف لقرن لّول لميلادي ف عهد سّيطرة د رّومان علا شّمال د لمغريب (مورا 40 ميلادية) حدا طانجا ف لإقليم د موريطانية طّنجية، باش تخدم سيرتو كا ؤزين د لݣاروم (نوع ديال صّوص كان متداول بزاف ف لعصور لقديمة). لقرية ف لغالب تهجرات ف لقرن تّالت لميلادي. لهديم ديالها كاين دابا علا لاكوط لأطلسية د لمغريب شي كيلوميطرات من كاپ سپارطيل، ؤ تّلقاو فيه معمل ديال لݣاروم، معصرة د زّيتون، معبد، ڤيلا ؤ حمامات.
تاريخ
كوطّا تبنات مورا ما حتلو رّومان مملكة موريطانية ؤ قسموها ل أقاليم تابعة ليهوم، كيما بناو معامل خرين علا جّوايه لغربية د لبحر دّخلاني ف شمال إفريقيا ؤ إيبيريا، باش يستاغلو لخيرات د لبحر. تدارت كوطّا باش يكون عندها كتيفا داتي، كيما كيدل علا هادشي لوجود ديال أراضي فلاحية حداها.
ف 1965، لعولاما د لاركولوجيا ميشيل پونسيش ؤ ميكيل طاراديل دارو تنقيب أركيولوجي ف لموضع. كوطّا هيا لموضع لاركيولوجي لّي تعمقو فيه لعولاما ف لبحت كتر من أي واحد أخور ف موريطانية طّنجية. لأتار ديالو ماكاتختالفش بزاف علا لي تلقاو ف مواضع مشابهين (ديال لإنتاج د لݣاروم) ف ليكسوس ف لمغريب ؤلا بايلو كلاوديا ف سپانيا.
كاس لعالم 2022
كاس لعالم فيفا 2022 هيّا كاس لعالم نمرة 22 د لكورة د رّجال لي تلعبات ف قطر من 20 نونبر تال 18 دجنبر. هادي أول كاس د لعالم لي تنضّمات ف بلاد عربية، ؤ تاني كاس تدارت ف أسيا من 2002 فاش دازت ف كوريا لجنوبية ؤ الجاپون. هاد تّورنوا كانت آخر كاس د لعالم تنضّمات ب 32 فرقة، حيت ف كاس لعالم 2026 ف لميريكان، كانادا و لمكسيك غادي يكونو فيها 48 منتخب وطني.
هادي أيضاً أول كاس د لعالم تلعبات ف لخريف، بلاصت ماتكون ف ماي، يونيو، ؤلا يوليوز، بسباب صّهد لي كيكون ف قطر ف صّيف.
ختيار د لبلاد لمضايفة
5 د لبلدان كانو ترشّحو باش ينضّمو كاس لعالم 2022، هوما قطر، لميريكان، كوريا لجنوبية، جّاپون ؤ ؤسطراليا. قطر ربحات ف رّونضة رّابعة ب 14 صوت ضد ميريكان لي جابت 8 د لأصوات. كاينين نتيقادات بزاف ل قطر ؤ لفيفا على هاد لختيار، و تّيهامات ب تّزوير و لفساد لي باقين ف طور تّحقيق. نّتيقادات لي موجهة ل قطر كاتشمل تا مسائل د حقوق لإنسان بحال لخدمة لقسرية ؤ ضروف لخدمة لخايبة، على حساب مصادر صحافية بحال جّورنال لبريطاني ذ ڭارديان.
لجوايز د لفلوس
ف أبريل 2022، علنات لفيفا بلي جميع لمنتخبات لمشاركة غادي تاخد 1،5 مليون دولار ميريكاني قبل مايبدا تّورنوا باش تغطي مصاريف التحضير و التنقل، و علّاقل 9 مليون دولار ف طّوطال. لمجموع ديال لجوايز لمالية د هاد لكاس واصلة ل 440 مليون دولار، لي زايدة ب 40 مليون دولار على لقيمة د لجوايز د كاس لعالم 2018.
دور لڭروپات
32 فراقي لي تأهّلو توزّعو على 8 د لڭروپات ب 4 د لفراقي ل كلا ڭروپ. كلا ڭروپ كيتّلعب فيه بحال تورنوا ب رونضة د روبن (جميع لفراقي ف ڭروپ كيلعبو معا بعضياتهوم)، موراها كيدوزو لفراقي ل لمرحلة د لإقصاء لمباشر.
2010
2010 هوّا عام ف تّقويم لڭريڭوري بدا نهار جمعة ؤ سالا نهار جمعة. هوّا لعام نمرة 2010 ف لإيرا لعامة ؤ لفترة د بعد لميلاد، نمرة 10 ف لقرن 21، ؤ نمرة 1 ف لعقد ديال عوام 2010.
2010 كيوافق 1431-1432 ف تّقويم لهيجري ؤ 2960 ف تّقويم لأمازيغي ؤ 12010 ف تّقويم لهولوسيني.
حيوان
لحيوانات كائنات متعددة السيلولات ؤكاريوطية لي كاتشكل مملكة بيولوجية كيسمّيوها لعولاما. ب ستيتناءات قلال، جميع لحيوانات كيكونصوميو مواد ؤرڭانية، كيتنفّسو لوكسيجين، كيقدرو يتحرّكو من بلاصتهوم، و كيتكاترو ب السيكس.
كاينين 1.5 مليون نوع حيواني لي وصفوهوم لعولاما، منهوم مليون نوع ديال لبخوش. ولاكين بزاف د لمختصين كيعتاقدو بلي ف لمجموع كاينين علاين 7 مليون نوع حيواني ف لأرض. أصغر حيوان طّول ديالو 8,5 ميكروميطر و أطول واحد طولو 33,6 ميترو (لبالينة الزرقة).
عبد اللطيف
تصغير عبد اللطيف ؤلا عبدلطيف سمية عربية ديال دكر، لي ف لعادة كاتكون سمية د شخص، و تقدر تكون سمية د لعائلة. هاد السمية كانلقاوها بزاف ف لبلدان لهاضرة ب لعربية (شي مرات تا عند لمسيحيين ف سوريا و لبنان)، و لبلدان لإسلامية.
هاد السمية مركّبة من "عبد" لي كاتعني "خدّام" ؤلا "واحد لي كيعبد ؤلا كيبجّل و كيحتارم بزاف"، و "اللطيف" لي هي سمية من السميات لحسنى د الله لي كانلقاو ف لقرآن.
شخصيات سميتها عبد اللطيف:
لفيلالي
لفيلالي كنية د شي حد أصلو من تافيلالت ف لمغريب. كلمة "أفيلال" ف لأمازيغية كاتعني لماعون لكبير د الطين فاش كيتخزّنو الزيوت و لعسل و ليدام.
2011
2011 هوّا عام ف تّقويم لڭريڭوري بدا نهار سبت ؤ سالا نهار سبت. هوّا لعام نمرة 2011 ف لإيرا لعامة ؤ لفترة د بعد لميلاد، نمرة 11 ف لقرن 21، ؤ نمرة 2 ف لعقد ديال عوام 2010.
محمد بوزوبع (مغني)
لحاج محمد بوزوبع (تولد ومات ف فاس - 20 غشت 1939، 21 يناير 2015) كان فنان مغربي ديال عيساوة و لملحون.
حياتو
تولد محمد بوزوبع ف فاس، و كبر ف عائلة مولوعة ب لموسيقا، كتيرشي عيساوة و لملحون، اللي عجبوه تا هو. قرا لموسيقا ف لمعهد د دار اعديل، و موراها دخل لجوق، و بدا تيشارك معاه ف التسجيلات و لحفلات. غنّا لحاج محمد بوزوبع كتر من 170 أغنية و قصيدة منها اللي معروفة تال دابا بحال "خدّوج"، "الدمليج"، و "محمد صاحب الشفاعة".
2012
2012 هوّا عام مكبس ف تّقويم لڭريڭوري بدا نهار لحد ؤ سالا نهار تنين. هوّا لعام نمرة 2012 ف لإيرا لعامة ؤ لفترة د بعد لميلاد، نمرة 12 ف لقرن 21، ؤ نمرة 3 ف لعقد ديال عوام 2010.
2012 كيوافق 1433-1434 ف تّقويم لهيجري ؤ 2962 ف تّقويم لأمازيغي ؤ 12012 ف تّقويم لهولوسيني.
أڭاپوس
أڭاپوس هو هاحد من لمسيحيين لي تذكرو فلعهد الجديد فسفر أعمال الرسل وتعرف بلي هوا نبي. أصل السمية «أڭاپوس» هو يوناني ومعناه «المحبوب».
كان أڭاپوس ساكن فأورشليم فزمن تاع الكنيسة للولا ومن لبعد مشا لأنطاكية وتنبأ تما بلي وقعات مجاعة، وعلى حساب (أعمال 11: 28) فراه تحققات نبوة ديال فليام تاع الأمبراطور الروماني كلاوديوس. وف (أعمال 21: 10 و11) جا أڭاپوس من اليهودية لقيصرية باش يتلاقى پولس الطرسوسي الرسول فعام 58 م، وربط يديه ورجليه فمنطقة پولس وعلن بلي راه مول هاذ البلاصا يعني پولس غادي يتڭبظ ويتربط هاكا فأورشليم.
على حساب التقليد لكنسي فراه أڭاپوس كان واحد من تلامد لمسيح. وتيتعتاقد بلي راه تقتل فسبيل لمعتقد ديالو فأنطاكية. تاتعتابرو بزاف تاع الكنايس المسيحية قديس.
عبد الحليم حافظ
عبد الحليم علي شبانة، لمعروف بسميت عبد الحليم حافظ (21 يونيو 1929 ف الشرقية - 30 مارس 1977 ف لندن) كان مغني و مومتيل مصري. عبد الحليم محسوب من أكبر لمغنيين ف التاريخ ديال مصر، و مديور ف نفس الدرجة د مغنيين كبار بحال أم كلتوم و محمد عبد الوهاب. بسباب اللوين ديالو، و بقوة ما كان صوتو زوين، كان تيتسمّا "لعندليب السّمر". واخا مات صغير، خلاّ 230 أغنية و 16 لفيلم.
لأغاني ديالو
عبد الحليم حافظ عندو بزاف د لأغاني لمعروفة ف لبلدان اللي تاتهضر لعربية، و تا ف لخارج ديالها. من هاد لأغاني كاين:
آيت الطالب إيحيى (آيت توزومت)
آيت الطالب إيحيى هو دُوَّار كاين ف جماعة آيت وادريم، إقليم شتوكة آيت باها، جهة سوس ماسة ف لمغريب. كاين هاد الدوّار لمشيخة آيت توزومت. فيه تقريبا 123 واحد ساكن فيه و تقريبا 20 عائلة حسب الإحصاء الرسمي للسكان والسكنى ديال 2004.
عيون لكلام
<references group="" responsive="1">
محمد برهون
حياتو
محمد برهون شدّ ديپلوم ف لحقوق من جامعة محمد لخامس ف الرباط، و بدا لكاريير ديالو ف لإدارات لحوكومية. كان ف شي وقت ترشح ل منصب ف لبلدية. ف 2001، هاجر ل مونريال، كانادا، "حيت ماقدرش يحقق الطموحات ديالو ف مجتمع ماشي منفاتح و فيه نضام بيروقراطي ب نواع د لغش و التزوير"، على حساب الرأي ديالو.
ف 2018، ترشح ب سميت لحزب الليبيرالي ف دايرة لونڭوي Longueuil، و خسر ف لإنتخابات. كان رئيس لجنة الجاليات التقافية مابين 2017 و 2020، و ستاقل من هاد لمنصب ملي "كتاشف بلي لحزب الليبيرالي ف كيبيك بعّد على لمسار ديالو" و بلي "مابقاش حزب وسطي".
كان عضو ف مونضامة روپير Repère لي كاتهتم ب شؤون و مشاكل لأسرة، سيرتو لعلاقات بين لواليدين و ولادهوم، و خدا شحال من منصب فيها تا ولّا مدير تنفيدي.
محمد برهون توفى ف لفجر د 14 أبريل 2023، بعدما كان تصاب ب لكونصير د لپانكرياس. تدارت لڭنازة و الدفين ديالو ف 15 أبريل.
240
240 هوّا عام مكبس ف تّقويم لڭريڭوري بدا نهار لاربع ؤ سالا نهار لخميس. هوّا لعام نمرة 240 ف لإيرا لعامة ؤ لفترة د بعد لميلاد، نمرة 40 ف لقرن 3، ؤ نمرة 1 ف لعقد ديال عوام 240.
240 كيوافق 394 ق.هـ-393 ق.هـ ف تّقويم لهيجري ؤ 1190 ف تّقويم لأمازيغي ؤ 10240 ف تّقويم لهولوسيني.
2013
2013 هوّا عام ف تّقويم لڭريڭوري بدا نهار تلات ؤ سالا نهار تلات. هوّا لعام نمرة 2013 ف لإيرا لعامة ؤ لفترة د بعد لميلاد، نمرة 13 ف لقرن 21، ؤ نمرة 4 ف لعقد ديال عوام 2010.
يوروپا (توضيح)
هادي صفحة د التوضيح، كلمة يوروپا Europa ؤلا أوروپا ؤلا إوْروپا ؤلا ؤروپا يمكن يكونو عندها هاد لمعاني:
لالة تاجة
لالة تاجة لي تلقبات ب مّت ليتام ولية صالحة مغريبية أصلها من تطوان كانت عاشت ف كازا ف رّبع لّخر ديال لقرن 19، ؤ كانت معروفة ب لهتيمام ديالها ب دّراري صّغار ؤ ليتام. لقصة ديالها ماموتقاش مزيان داكشي علاش كاين تضارب ف تفاصيل ديال حياتها ؤ موتها.
ضّاريح ديال لالة تاجة كاين ف لمدينة لقديمة د كازا، ؤ باقين بعض لعيالات كيزوروه باش ياخدو لبركة ديالها. لالة تاجة كانت مرا يتيمة ؤ ترية لي ردات دارها مركز ديال ستيقبال ليتام ؤ لفوقارا ؤ دّراري لي تخلاو عليهوم واليديهوم، ؤ كانت كاتصرف عليهوم ؤ كاتصاوب ليهوم لماكلة براسها، سيرتو ب لحوت لي كانو كيتصدقو بيه صّيادين، بحوكم بلي لمرسا د كازا كان قريب من دارها. دّار ديال لالة تاجة كاينة ف ساحة بلجيكا، لي كانت فيها لقنصلية لقديمة ديال ألمانيا (ؤلا علا حساب رّيواية شّعبية، لقنصلية د بلجيكا). لقنصل (ؤلا ف ڤيرسيون خرة، موضف ديپلوماسي ف لقنصلية) لي كان شاف لأعمال ديالها، بدا كايدعمها ب لفلوس ؤ لّوجيستيكيات، ولاكين حيت كان كيجي ل دارها بزاف، بدات كاتدور لهضرة بلي هيا جاسوسة ؤلا بلي عندها علاقة حميمية معاه، سيرتو حيت كانت مامجوجاش ؤ زوينة. من داك لوقت طاحت سّمعة ديالها ؤ ولاو نّاس شي مرات كيضربوها ب لحجر ملي كاتدوز ف شّاريع، ؤ ف وحدة من لمرات قربات تموت كون ماتخبات ؤ خدات لوجوء إنساني ف لقنصلية، ؤ مورا داكشي مابقاتش كاتخرج ؤ عانات من كتيئاب حتال نهار ماتت ل أسباب مامحدداش ف لبدية د لقرن لعشرين. ريواية خرة كاتݣول بلي ماتت مرجومة ب لحجر. مي وخا داكشي كانو مجموعة د نّسا لي دعموها ؤ دافعو عليها. تصغير|ضاريح لالة تاجة ف ساحة بلجيكا ف [[الدار البيضا|كازا]] مورا ما ماتت، رفض لباشا باش تّدفن ف الروضة د لمسلمين، ؤ طلبو نّسا د لحي من لقنصلية باش يخليوها تّدفن ف أرض تابعة ل لقنصلية قريبة من دارها، ؤ من بعد تّبنا ضاريح فوق من قبرها باقي كيتزار ل حد سّاعة، ؤ كيحطو لعيالات شّموع ف واحد سّرجم ديالو. كيتݣال بلي لالة تاجة ألفات قصيدة شيعرية كاتحكي فيها لمعانات ديالها لي بقاو لعيالات مورا ماماتت كيغنيوها. ف واحد لڤيرسيون د لقصة كيتݣال بلي ماتعرفات لبراءة ديالها حتال مورا ماماتت، ؤ داكشي علاش سّكان د لحي ندمو علا تّعامل ديالهوم معاها، ؤ باش يكفرو علا لغالاط ديالهوم بناو ضّاريح فوق من قبرها.
علا حساب لباحت ؤ لمؤرخ مصطفى شباك، ماكاين حتا شي دليل بلي كانت شي قنصلية د بلجيكا ف داك لموضع، ؤ لقصة ديال لالة تاجة، علّاقل جزئيا، خاصها تّخاد كا ؤسطورة محلية.
تّأتير تّقافي
لالة تاجة خلات تأتير محدود ف تّقافة لمغريبية ب حوايج تسماو عليها، من بينهوم:
320
320 هوّا عام مكبس ف تّقويم لڭريڭوري بدا نهار لخميس ؤ سالا نهار جمعة. هوّا لعام نمرة 320 ف لإيرا لعامة ؤ لفترة د بعد لميلاد، نمرة 20 ف لقرن 4، ؤ نمرة 1 ف لعقد ديال عوام 320.
320 كيوافق 311 ق.هـ-310 ق.هـ ف تّقويم لهيجري ؤ 1270 ف تّقويم لأمازيغي ؤ 10320 ف تّقويم لهولوسيني.
2014
2014 هوّا عام ف تّقويم لڭريڭوري بدا نهار لاربع ؤ سالا نهار لاربع. هوّا لعام نمرة 2014 ف لإيرا لعامة ؤ لفترة د بعد لميلاد، نمرة 14 ف لقرن 21، ؤ نمرة 5 ف لعقد ديال عوام 2010.
2014 كيوافق 1435-1436 ف تّقويم لهيجري ؤ 2964 ف تّقويم لأمازيغي ؤ 12014 ف تّقويم لهولوسيني.
الأنوال السلاوي
جمعية أنوال الرياضية السلاوية هي فرقة مغريبية من مدينة سلا. تأسسات فـ1998، وكتلعب فتيران حي الرحمة اللي كيهز 1000 مشجع. هاد لفرقة كاتلعب ف لبوطولة د لقسم التالت هواة.
پاري سان جيرمان
پاري سان جيرمان (بلفرانساوية: Paris Saint-Germain F.C.)، اللي كاتسمّا تا پي إس جي (PSG) هيّا فرقة فرانساوية د (سپور)لكورة كاتلعب ف لبوطولة لفرانساوية اللولة. هاد لفرقة تأسسات نهار 12 غشت 1970. التيران لي كيلعبو فيه سميتو پارك دي پرانس لي جا ف لعاصمة باريز و كيرفد 47 ألف سيپورتور.
لجوائز
ربحات پي إس جي بزاف د لجوائر و لبطولات ف لمسيرة ديالها، منها:
743
743 هوّا عام ف تّقويم لڭريڭوري بدا نهار جمعة ؤ سالا نهار جمعة. هوّا لعام نمرة 743 ف لإيرا لعامة ؤ لفترة د بعد لميلاد، نمرة 43 ف لقرن 8، ؤ نمرة 4 ف لعقد ديال عوام 740.
پريطوريا
پريطوريا (بنݣليزية و لأفريكانز: Pretoria - بالزولو: ePitoli  - بالطسوانا: Tshwane) هي لعاصمة لإدارية ديال جنوب إفريقيا. هي وحدا من لعواصم التلاتة ديال لبلاد. الجوج لاخرين هوما بلومفونطين (لعاصمة لقضائية) و كيپ تاون (لعاصمة التشريعية). جات لمدينة ف لمقاطعة ديال خاوطينڭ، ف الشمال لغريي ديال لبلاد.
743
743 كيوافق 125-126 ف تّقويم لهيجري ؤ 1693 ف تّقويم لأمازيغي ؤ 10743 ف تّقويم لهولوسيني.
پريطوريا
تأسسات پريطوريا ف عام 1855، و تسمّات على سميت أول واحد بناها اللي كان هو أندريس پريطوريوس، واحد لقايد بيض أصلو هولاندي، و كان من لعسكر اللي غلبو الزولو، و اللي كانو تيحاربو لينݣليز باش يديرو بلاد مستاقلة ديالهم. حيت هاد السمية عندها رمزية عنصرية، بزاف ديال الناس كيطلبو باش تبدّل السمية، و اللي كيقتارحو هو "تشواني"، اللي هي نّيت سميت لبلدية اللي هي فيها.
نعاس
تصغير|بنت صغيرة ناعسة النعاس هو واحد لحالة طبيعية د رخا عند لكائنات لحية, و كيكون فيها بحال توقف د لحركة و لإحساس بشنو كيوقع ف لمحيط, ولكن ميمكنش يتعتابر النعاس كا سخفة. و إنما هو واحد تحول ل حالة د لوعي و مزال كاينين أبحات على لخدمة ديال النعاس و الدور ديالو. غير هو كاين واحد لعتقاد معروف بلي النعاس هو واحد الضاهرة باش الدماغ يولي خدام مزيان.
تكلاخ
تصغير|لوحة [[هولاندا|هولاندية من 1556 مكتوب فيها "وخا لحمار يقرا ف السكويلة، ماعمرو يرجع منها عودان"]] التكلاخ ؤلا لكالاخ هوّا نقصان ف دّكاء، ؤلا لفهامة، ؤلا لعقل ؤلا تا حس لفكاهة. شّخص لمكلخ يقدر يكون مزيود هاكاك خلوق، ؤلا يكون هاد لكاراكطير فيه مكتاسب. شّخصيات لمكلّخة كيتخدّمو بزاف ف لقيصاص لكوميدية باش يضحّكو لقاري ؤلا لموشاهيد. كاين لي كيعتابر بلي تّكلاخ مضهر من لمضاهر ديال شّر، ؤ كاينين ناس خرين، بحال شّاعر ويليام بلييك، ؤ عالم لپسيكولوجيا كارل يونڭ، لي ڭالو بلي تّكلاخ يقدر يكون سّاس ديال لحكمة.
پريطوريا
پريطوريا وحدا من لمدون لمعروفة بالرياضة ف إفريقيا، و تنضّمو فيها ماتشات ديال كاس لعالم د الريڭبي ف 1995، و ديال كورة ف 2010. هي لمدينة اللي تاتلعب فيها لفرقة ديال ماميلودي سانداونز.
تاريخ
پريطوريا تأسسات على يد مارتينوس پريطوريوس ف 1855، لي كان زعيم ديال جماعة "لمسافرين ل الشمال" (ناس ناطقين ب لهولاندية لي هاجرو ب التران من لكاپ ل الداخل ديال جنوب إفريقيا بدايةً من عام 1836). مارتينوس سمّى لمدينة على بّاه أندريس پريطوريوس لي كان كيتّعتابر بطل عند جماعتو، و ختار لموضع ديالها على جنب واد أپيس (ب لأفريكانية كاتعني "واد لقرودا") باش تكون لعاصيمة ديال جمهورية جنوب إفريقيا (ب لهولاندية Zuid Afrikaansche Republiek).
تكلاخ
لفيلسوف ليوناني ثيوفراتوس عتابر بلي تّكلاخ هوّا "تقوليّة ذهنية ف لهضرة ؤلا لحاراكة". دجيمس ويلز ف كتابو "لفهامة د التكلاخ" كيفرّق مابين تّكلاخ ؤ لجهل، و كيڭول بلي لمكلخ كيكون واعي ب شنو كيدير، ماشي مدفوع ؤلا مضطر، وخا داكشي لي كيدير كيكون ضد لمصلحة ديالو.
ف لهضرة لعامة د لمغاربا، شّخص لمكلخ يقدر يتسما ب بزاف د سّميات، بحال "كانبو"، "حمار"، "كيضار"، "زرڭ"، "مجلّج"، "جليجة" ؤ غيرهوم.
2015
2015 هوّا عام ف تّقويم لڭريڭوري بدا نهار لخميس ؤ سالا نهار لخميس. هوّا لعام نمرة 2015 ف لإيرا لعامة ؤ لفترة د بعد لميلاد، نمرة 15 ف لقرن 21، ؤ نمرة 6 ف لعقد ديال عوام 2010.
2015 كيوافق 1436-1437 ف تّقويم لهيجري ؤ 2965 ف تّقويم لأمازيغي ؤ 12015 ف تّقويم لهولوسيني.
791
791 هوّا عام ف تّقويم لڭريڭوري بدا نهار تلات ؤ سالا نهار تلات. هوّا لعام نمرة 791 ف لإيرا لعامة ؤ لفترة د بعد لميلاد، نمرة 91 ف لقرن 8، ؤ نمرة 2 ف لعقد ديال عوام 790.
791 كيوافق 174-175 ف تّقويم لهيجري ؤ 1741 ف تّقويم لأمازيغي ؤ 10791 ف تّقويم لهولوسيني.
الشاب بيلو
بديك بلحول، لمعروف بسميت الشاب بيلو (تولد نهار 28 يناير 1984)، هو مغني د الراي و مومتيل جزايري ، معروف بزاف بالستيل ديالو اللي كيغنيه ف لعراسات و لكاباريات، و اللي كيشوفوه لملاين ف يوتيوب.
لأغاني ديالو
الشاب بيلو عندو بزاف د لأغاني لمعروفة، منها:
920
920 هوّا عام مكبس ف تّقويم لڭريڭوري بدا نهار تنين ؤ سالا نهار تلات. هوّا لعام نمرة 920 ف لإيرا لعامة ؤ لفترة د بعد لميلاد، نمرة 20 ف لقرن 10، ؤ نمرة 1 ف لعقد ديال عوام 920.
920 كيوافق 307-308 ف تّقويم لهيجري ؤ 1870 ف تّقويم لأمازيغي ؤ 10920 ف تّقويم لهولوسيني.
نضرية
النضرية (ب النڭليزية:  Theory  للي جاية من اللاتينية Theoria للي كاتعني "تتأمل، تلاحض ؤلا تفحص") هي، ف لحالة د النضرية لعلمية، مجموعة منساجمة ديال التفسيرات، د لمفاهيم ؤلا د لافكار على شي موضوع محدد. النضرية ممكن تحتاوي على قوانين ؤ فرضيات نابعة من التراكم ديال وقايع جايين على طريق الملاحضة ؤ التجربة، ؤلا ف لحالة د لماط مستنبطين من موسلّامات معطيين بحال: النضرية د الماطريسات ؤ لحتيمالات. ما خاصشها تتخلط مع النضرية ب لمعنى لأدبي ؤلا الشعبي ديالها ؤلا ب لفرضية لعلمية.
يوروپا (قامار)
يوروپا ؤلا جوپيتر 2 هوّ أصغر قامار من بين لأقمار لڭاليلية الربعة لي كيضورو على جوپيتر. هوّ سادس أقرب قامار ل جوپيتر، من بين 95 قامار معروف ديالو، و سادس أكبر قامار ف لمجموعة الشمسية. يوروپا تّكتاشف بشكل مستاقل من عند ڭاليليو ڭاليلي و سيمون ماريوس. هاد اللخر هوّ لي عطاه سميتو من السمية ديال الشخصية لأسطورية ليونانية يوروپا، لي كانت ربة معبودة عند لفينقيين، لأم ديال لماليك مينوص لأسطوري، و عشيقة ديال زيوس (لموقابيل ديال الرب جوپيتر عند الرومان).
يوروپا صغر شوية من لقامار د لأرض، و كيتكوّن بلأساس من صخور د السيليكا، عندو قشرة مكونة من جليد، و نواة لي غالباً مصاوبة من لحديد و النيكل. لغلاف الجوي ديالو رقيق بزاف و مكون أساسا من لؤكسيجين. بلا لمراقبة ب الطيليسكوپ، الستيكشاف ديال يوروپا بدا من عوام 1970 ملي دازو حداه مركابات بحال ڤوياجر 1 و 2.
ف شتنبر 2022، لمركابة يونو دارت أقرب دوزة حدا يوروپا، على بعد 320 كيلوميتر من السطح ديالو.
يوروپا عندو أملس سطح ف لمجموعة الشمسية. هادشي كيخلي لعولاما يفتارضو بلي يقدر يكون موحيط تحت من السطح هوّ لي كيمتص الضربات د النيازك، و لي يقدر تكون فيه حياة. 1.png|بديل=|تصغير|300x300بك|خطوط فوق السطح ديال يوروپا Moon_size_comparison.jpg|تصغير|مقارنة د لأحجام مابين يوروپا، لأرض و لقامار ديالها تصغير|تصاور ديال سطح يوروپا تخادو ف شتنبر 1998
حمد باحنيني
حمد باحنيني، (تولد ف فاس ف 1909، مات ف 10 يوليوز 1971 ف الصخيرات) كان سياسي و وزير و قاضي مغريبي ف لقرن لعشرين. كان هو لوزير اللّول د لمغريب من 13 نونبر 1963 ل 7 يونيو 1965.
حياتو
حمد باحنيني قرا ؤ تخرّج من جاميعة د لقرويين. ف 1944، كان من الناس اللي سيناو على وتيقة 11 يناير 1944 اللي طالبات بلإستقلال د لمغريب، و مشا للحبس علاودها.
ف 1953، من مورا ما عيّنات فرانسا محمد بن عرفة سلطان ونفات محمد لخامس، مشا با حنيني عند بن عرفة وباسلّو يدّو، وكان وزير ف لحكومة ديالو، الشي اللي خلا بزاف د الناس يحسبوه خاين. ف 1963، من مورا لإستقلال، تدار قانون سمح لݣاع اللي خدمو مع فرانسا و عطاهم حقوقهم، و ولاّ باحنيني وزير أوّل.
ف 10 يوليوز 1971، كان با حنيني معروض للعيد ميلاد د لماليك لحسن التاني ف لقصر د الصخيرات، و وقعات محاولة د لينقيلاب ديك النهار. جات فيه قرطاسة ومات بيها ديك الساعة.
باحنيني كان كاينتامي ل لجبهة د دّيفاع على لمؤسسات دّستورية.
أحمد الطيب لعلج
أحمد الطيب لعلج (مزيود ف 9 شتنبر 1928 ف فاس، مات ف 1 دجنبر 2012 ف رّباط) هوّا ممتل ؤ زجال ؤ كاتب مسراحي مغريبي، كيتعتابر من لأعمدة ديال لمسرح لمغريبي، ؤ ديال تّقافة لمغريبية لحاديتة بشكل عام. كومپوزا كتر من 40 مسراحية، ؤ طرجم كتر من 30، من بينها أعمال ديال شيكسپير، موليير ؤ بيرطولت بريشت، ل دّاريجة لمغريبية.
حياتو
الطيب لعلج كان خدم ف نّجارة ف صغرو، ؤ تعلم يقرا ؤ يكتب ف دار لقرآن، ف عمر معطّل. ف 1960، شارك لعلج ف تدريب ف لمسرح د لمدينة د پاري. ف وقت قصير تّشهر ب لأعمال ديالو ف لأغاني ؤ شّيعر ؤ دّراما، لي خدا عليها بزاف د لجوايز. من بينهوم ف 1973 جايزة د لأداب لمغريبي، ؤ ف 1975 وسام سّتيحقاق لفيكري سّوري. ف 1986 نضمّ ل تّيحاد كتّاب لمغريب. كان الطيب لعلج خدم موضّاف ويزاري، ؤ شاف ديال دّيپارطومو د لفنون شّعبية ف مسرح محمد لخامس ف رّباط.
مسراحيات
الطيب لعلج عندو بزاف د لأعمال لمسراحية ؤ زّجلية. من بينها:
2016
2016 هوّا عام مكبس ف تّقويم لڭريڭوري بدا نهار جمعة ؤ سالا نهار سبت. هوّا لعام نمرة 2016 ف لإيرا لعامة ؤ لفترة د بعد لميلاد، نمرة 16 ف لقرن 21، ؤ نمرة 7 ف لعقد ديال عوام 2010.
2016 كيوافق 1437-1438 ف تّقويم لهيجري ؤ 2966 ف تّقويم لأمازيغي ؤ 12016 ف تّقويم لهولوسيني.
974
974 هوّا عام ف تّقويم لڭريڭوري بدا نهار سبت ؤ سالا نهار سبت. هوّا لعام نمرة 974 ف لإيرا لعامة ؤ لفترة د بعد لميلاد، نمرة 74 ف لقرن 10، ؤ نمرة 5 ف لعقد ديال عوام 970.
974 كيوافق 363-364 ف تّقويم لهيجري ؤ 1924 ف تّقويم لأمازيغي ؤ 10974 ف تّقويم لهولوسيني.
بادو الزاكي
بادو الزاكي، تولد ف 2 أبريل 1959 ف سيدي قاسم، مدريب و كوايري مغريبي محتارف كان تيلعب ݣول. هو لمدريب د السودان من 12 مارس 2023. الزاكي لعب مع لمنتخب د لمغريب د لكورة من 1979 ل 1992، ودرّبو جوج مرات (من 2002 ل 2005، و من 2014 ل 2016). ف 2020، نضمات لفيفا تصويت جا فيه الزاكي هو أحسن حارس ف التاريخ د إفريقيا.
لعب الزاكي 4 د لكيسان د إفريقيا مع لمغريب (1980 - 1986 - 1988 - 1992) و كاس لعالم د 1986 اللي وصل فيها مع لمنتخب لتمن النهاية. ف 2004، درب لمنتخب د لمغريب و وصل معاه للنهاية د كاس إفريقيا اللي خسرو مع تونس.
لجوائز
ربح بادو الزاكي بزاف د لجوائز، منها:
إحصائيات
هاد طابلو كيعطي لإحصائيات د لكاريير د تدريب د بادو الزاكي (حتال 27 يناير 2023).
مانشستر سيتي
مانشستر سيتي، ولاّ مونشيسطر سيتي، اللي سميتها لكاملة لفرقة د كورة د لمدينة د مانشستر (بلينݣليزية: Manchester City Football Club) هي فرقة د لكورة كاتلعب ف لبوطولة النڭليزية. لمودريب ديالها سميتو پيپ ڭوارديولا. لفرقة جات ف لمدينة د مانشستر، التيران ديالها سميتو "التيران د لإتحاد"، و يقدر يتفرج فيه 53.400 واحد.
لجوائز
ربحات مانشستر سيتي بزاف د لجوائر و لبطولات ف لمسيرة ديالها، منها:
غتيصاب
تصغير|خريطة د لبلدان د لعالم (2018) على حساب شحال منتاشر لإغتصاب ف لمجتمع. {{legend|#ffffff|لغتيصاب ماشي موشكيل كبير ف لمجتمع}} {{legend|#fef0d9|لغتيصاب موشكيل ف لمجتمع}} {{legend|#fdcc8a|لغتيصاب موشكيل كبير شوية ف لمجتمع}} {{legend|#fc8d59|لغتيصاب موشكيل كبير بزاف ف لمجتمع}} {{legend|#d7301f|لغتيصاب موشكيل مزمن ف لمجتمع}} {{legend|#c4c4c4|لا معلومات}} لغتيصاب ؤلا لإغتصاب هوّا نوع ديال لإعتداء لجنسي لي كيتضمن عادةً السيكس ؤلا التدخال لجنسي (بحال التدخال د لقضيب ؤلا شي ستون بحالو ف وحدة من الفتحات الطبيعية لي كاينين عند بنادم)، بدون الرغبة ؤلا لموافقة ديال الشخص لمعني. لغتيصاب يقدر يتدار ب لعنف لجسدي، لإكراه، الستيغلال د السلطة، ؤلا ضد شخص لي مامأهّلش قانونياً باش يعطي لموافقة بحال دري(ة) صغير(ة) (يعني قل من السن لقانوني ديال لقبول ف لبلاد لمعنية)، شخص ماشي ف لوعي ديالو، مشلول، ؤلا عندو تخلف عقلي. لحالات د لغتيصاب و النسبة ديالهوم كيختالفو من بلاد ل بلاد، على حساب التعريف لقانوني، و لقوانين و لعقوبات لمعمول بيها. بزاف د لبلدان ماكيعتارفوش متلا ب لغتيصاب ف إطار الجواج.
أغلبية د لحالات ديال لغتيصاب كيكونو ديال رجال ضد عيالات. كاينين تا حالات ديال غتيصاب د رجال من طاراف رجال، ديال عيالات من عيالات، و تا ديال رجال من عيالات. لغتيصاب د الرجال كيتّعتابر من أكتر أنواع د لجرائم ماكيتديكلاراوش، بسباب لوصمة لعار ف لمجتمع، لي مرتابطة ب لممارسة د السيكس على راجل، تا ف لمجتمعات لغربية. لغتيصاب ف لحبس تاهوّا منتاشر، وخا تا هوّا ماكيتديكلاراش بزاف، و يقدر لغتيصاب يتخدم كا وسيلة ديال التهديد ؤلا التعديب ف بعض لبلدان، سيرتو لي عندها نضام ديكتاتوري بحال ف إيران.
لغتيصاب الجماعي و لعبودية لجنسية يقدرو يطراو ف لحروب، و كيتّعتابرو جريمة ضد لإنسانية. لغتيصاب ديال أشخاص من أقلية عرقية محددة بشكل سيستيماتيكي كيتّعتابر جزء من لإبادة لعرقية.
الضحية ديال لغتيصاب تقدر تّعرض ل صدمة نفسية، و تحتاج ل متابعة ديال مختص. تقدر الضحية تعرّض تا ل جروح جسدية، ب لإضافة ل الريسك ديال لحمل (بالنسبة ل لعيالات)، و د لأمراض لمتنقلة جسنياً.
عزيز غالي
عزيز غالي فرماسيان و سياسي و ناشط حقوقي مغريبي. هو الرايس د لجمعية لمغريبية د حقوق لإنسان من أبريل 2019. غالي عندو دكتورا ف الصيدلة خداها ف 1996 ف روسيا، و شارك ك متطوع ف بزاف د لحملات ف بلدان كانو فيها مصايب، بحال لعراق، لبنان، فلسطين و هايتي.
غالي داخل مع لحزب د نهج ديموقراطي، و كان مع الطلبة لقاعديين ف لوقت د لقراية ديالو ف لافاك. ف 1991، كان من لمؤسسين د لجمعية د لمعطلين.
خالد الضاوي
خالد الضاوي (مزيود ف 1973 ف فاس) هوّا زجال ؤ كاتب مسراحي مغريبي. رئيس "جمعية الإلهام للثقافة و الفنون" ف قنيطرة، و عضو تّيحاد لمغريبي ل زّاجال. كان شارك ف بزاف د لمهراجانات و لمنتديات و لأمسيات ديال زّاجال د لمغريب. عندو مجموعة د دّواوين زّجلية بحال "زيف الضحكة" ؤ "واحد من الخيالة". خالد الضاوي مجوج ؤ عندو 4 د لولاد.
الصفاء السلاوي
جمعية الصفاء السلاوي هي فرقة مغريبية من مدينة سلا. تأسسات فـ2010، وكتلعب فتيران حي الرحمة اللي كيهز 1000 مشجع. هاد لفرقة كانت كاتلعب ف لبوطولة د لقسم التالت هواة. ف أبريل 2023، طلعات للقسم التاني هواة، و غادي تبدا تلعب من لموسم الجاي ف الشطر الشمال لغربي.
990
990 هوّا عام ف تّقويم لڭريڭوري بدا نهار جمعة ؤ سالا نهار جمعة. هوّا لعام نمرة 990 ف لإيرا لعامة ؤ لفترة د بعد لميلاد، نمرة 90 ف لقرن 10، ؤ نمرة 1 ف لعقد ديال عوام 990.
990 كيوافق 379-380 ف تّقويم لهيجري ؤ 1940 ف تّقويم لأمازيغي ؤ 10990 ف تّقويم لهولوسيني.
2017
2017 هوّا عام ف تّقويم لڭريڭوري بدا نهار لحد ؤ سالا نهار لحد. هوّا لعام نمرة 2017 ف لإيرا لعامة ؤ لفترة د بعد لميلاد، نمرة 17 ف لقرن 21، ؤ نمرة 8 ف لعقد ديال عوام 2010.
مجيد بقاس
مجيد بقاس من لفنانا لڭناويين لمعروفين ف لعالم، شارك ف بزاف د لمهرجانات، و ربح بزاف د لجوائز (لجائزة الدهبية د لجانڭو ف فرانسا ف 2004، لجائزة لألمانية د الدجاز ف ألمانيا ف 2009، و لجائزة د لفارابي ف 2010). ف ماي 2020، عيّط ليتيحاد لؤروپي لبقّاس باش يغنّي النشيد لأوروپي د بيطهوڤن بالنغمة ولآلات لڭناوية.
2017
2017 كيوافق 1438-1439 ف تّقويم لهيجري ؤ 2967 ف تّقويم لأمازيغي ؤ 12017 ف تّقويم لهولوسيني.
مارك أوندري تير شتيڭن
مارك أوندري تير شتيڭن (مولود ف 30 ابريل 1992) هو كوايري ألماني كيلعب حارس مع لبارصا و لمنتخب د ألمانيا ديال لكورة.
محمد فاضيلي
محمد فاضيلي شاعر مغريبي كيكتب شّيعر ب لعربية ؤ دّاريجة. عندو عاداد د لأعمال لمنشورة، منها ديوان شيعري ب عنوان "يا شاعرا".
محمد فاضيلي (توضيح)
هادي صفحة د التوضيح، سّمية د محمد فاضيلي تقدر تشير ل:
لونݣاج
تصغير|ل[[كوض سورس ديال پروڭرام مكتوب ب لّونڭاج سّي. سّطورا ب رّمادي كيمتّلو تعليقات لي كيسهّلو على أي واحد كيقرا لكوض باش يفهم لپروڭرام شنو كيدير. هاد لكوض يلا تكومپيلا ؤ تلونصا كيطبع فوق شّاشة لعيبارة "Hello, world!"]] لّونݣاج ؤلا لّوغة د لبرماجة هيّا مجموعة د تّعليمات ؤ لقواعد لواجدة لي كاتطرجم ترّينݣة د لحروف ؤلا د لعناصر لمتشافة (ف لحالة د لّونݣاجات د شّوفان) ل لونݣاج د لماكينة باش تحصل على نواع مختالفين د نّتايج (نتيجة د حساب، تبدال ف شّكل ديال شي عنصر د شّاشة، ؤ زيد ؤ زيد). لّونݣاجات د لبرماجة هوما نوع من نواع لّونݣاجات د لورديناتور، ؤ كيتخدّمو ف لبرماجة د لورديناتور باش يأمپليمونطيو ألݣوريتمات. لمجموع ديال تّعليمات لمتسلسلة لي كاتأمپليمونطي شي ألݣوريتم كاتسمّا پروݣرام ؤلا برنامج، ؤ نّص د لپروݣرام كيتسمّا كوض سورس.
من لبدية د لقرن 19، تستعملو پروݣرامات باش يتحكّمو ف لماكينات، بحال لماكينة د جاكار ديال تّيكستيل، لبواطة د لموسيقا، ؤ لپيانولا (پيانو كيلعب راسو). هاد لپروݣرامات لّولين ماكانوش كيعطيو نتيجة مختالفة (أوتپوت) على حساب شنو تدخّل (إنپوت).
كاينين لألاف د لّونݣاجات لي تّختارعو ؤ باقين كيتّختارعو. كلا لونݣاج نقدرو نقسّموه ل جوج عناصر أساسيين: سّانطاكس لي كيمتّل شّكل ديالو، ؤ سّيمانتيكية لي كاتمتّل لمعنى. بعض لّونݣاجات كيكونو معرّفين ف شي سطوندار موتّق (بحال لّونݣاج سّي لي معرّف ف من طاراف مونضّامة إيزو)، ؤ كاين لي كاتكون فيه شي نسخة لي طاغية ؤ مستعملة بزاف بلا ماتكون موحّدة بشكل رسمي بحال پورل. نقدرو نقسّمو لّونݣاجات أيضا ل لونݣاجات د لمستوى لعالي، قريبة ل لّوغة د بنادم ؤ سهل ف لفهامة، ؤ لونݣاجات د لمستوى لهابط، لي قريبة ل لّونݣاج د لماكينة ؤ كاتكون صعب ف لفهامة، بحال لاصومبلور.
نّضرية د لّونݣاجات هوّا مجال فرعي د لانفورماتيك لي كيعتاني ب دّيزاين، تّطبيق، تّحليل ؤ لكلاصاج ديال لّونݣاجات.
ؤبصيرڤاطوار د رباط
لوبصيرڤاطوار د رباط هوّا ؤبصيرڤاطوار (مرصد فلكي) كاين ف رباط، تحل ف 5 مارس 1999 علا علو واصل ل 400 ميترو حدا سد سيدي محمد بن عبدالله. هاد لمرصد كيصلاح باش يعلم دراري ؤ شباب صيونص ؤ تكنولوجيات لي مرتابطة ب لفضاء.
ف لوبصيرڤاطوار د رباط كاين طّيليسكوپ د نيوتن فيه مراية ب قطر 510 ميليمتر كانت وهباتو سفارة د فرانصا ف لمغريب. هاد طيليسكوپ خسر ف 2001، ؤصلحاتو لجمعية ݣروڤ ؤف هوپ لي كيرأسها كمال لودغيري ف 2009.
رشمة
تصغير|[[بوتمن ضلوع حمر كيرشم ل بلاكة وقف وخا تا حاجة ماتكون مكتوبة فيه]] تصغير|لبانضة لبيضا لمربوطة ب هاد الشكل كاترشم عادةً ل التضامن معا شي قضية ؤلا حملة، متلاً ضد لكونصير الرشمة (ب رمز، ب symbol) هيّ واحد لعلامة ؤلا كلمة لي كاتشير، كاتعني، ؤلا كاتّفهم ب عتبارها كاتمتّل واحد لفكرة، ستون ؤلا علاقة. الرشمات كيخلّيو بنادم يتجاوز داكشي لي معروف ؤلا لي كيتشاف، باش يديرو علاقات بين مفاهيم ؤلا تجارب مامتعلقاش مبدئيا معا بعضياتها.
التواصل و لپروصيصاج د الداطا كيعتامدو بشكل كامل على التخدام د الرشمات. الرشمات كياخدو الشكل ديال كلمات، أصوات، حاراكات ب ليد، فكرة، ؤلا تصويرة، و كيتخدّمو باش يوصّلو أفكار خرين ؤلا معتقدات. متلاً بوتمن ضلوع لونو حمر أغلبية د الناس غادي يفهموه بلي كيعني بلاكة سطوپ، وخا تا كلمة ماتكون مكتوبة فيه.
الرشمات وسيلة د التواصل لمعقد، و نفس الرشمة يقدرو يكونو عندها شلا معاني على شحال من مستوى. الرشمات هوما الساس ديال لفهامة عند بنادم، و هوما باش كيتم التبادل ديال لمعرفة. حيت الرشمات هوما باش بنادم كيفهم و كيحكم على لعالم لي ضاير بيه، كيدخلو تا ف إطار لهوية و التعاون ف لمجتمع. التقافات د بنادم كيستعملو الرشمات باش يعبّرو على قلدات جتيماعية، إديولوجيات، و مضاهر خرين لي كيخصّو كلا تقافة.
2018
2018 هوّا عام ف تّقويم لڭريڭوري بدا نهار تنين ؤ سالا نهار تنين. هوّا لعام نمرة 2018 ف لإيرا لعامة ؤ لفترة د بعد لميلاد، نمرة 18 ف لقرن 21، ؤ نمرة 9 ف لعقد ديال عوام 2010.
2018 كيوافق 1439-1440 ف تّقويم لهيجري ؤ 2968 ف تّقويم لأمازيغي ؤ 12018 ف تّقويم لهولوسيني.
كاليسطو
كاليسطو ؤلا جوپيتر 4 تاني أكبر قامار ديال جوپيتر مور ڭانيميد، و تالت أكبر قامار ف لمجموعة الشمسية. عندو نفس لحجم ديال عطارد، أصغر كوكب كيضور على الشمش، مي لكتلة ديالو يالله كاتساوي التلت د لكتلة د عطارد حيت مكوّن من عناصر خفيفة ب لمقارنة. كاليسطو أبعد قامار على جوپيتر من بين لأقمار لڭاليلية، لي كان كتاشفها ڭاليليو ڭاليلي ف 1610 ب طيليسكوپ.
السطح ديال كاليسطو هوّ أقدم و أعمر واحد ب لحفاري ف لمجموعة الشمسية. ماكاين تا شي إشارة بلي هاد لقامار عندو شي نشاط طيكتوني ؤلا جيولوجي، و لمكونات ديالو لي تديطيكتاو ب التحليل السپيكتري هوما: لما مجمد، تاني ؤكسيد لكاربون، السيليكا، و شي مركبات ؤرڭانية. لبحت لي تدارت ب لمركابة ڭاليليو كيدعم لفرضية بلي عندو نواة د السيليكا، و بلي يقدر يكون موحيط ديال لما تحت من السطح ب 100 كيلوميتر ؤلا كتر.
كاليسطو تسمى على وحدة من لعشيقات ديال الرب زيوس (جوپيتر عند الرومان) ف لأساطير ليونانية. لإقتراح عطاه سيمون ماريوس لي تا هوّ كان كتاشف هاد لقامار ف نفس لوقت معا ڭاليليو، و ڭال بلي يوهانيس كيپلر هوّ مول لفكرة د التسمية. ڭاليليو كان عطاه السمية جوپيتر VI و هاد السيستيم د التسمية هوّ لي كان مخدم بزاف تال النص د لقرن 20.
&_Moon_size_comparison.jpg|يسار|تصغير|مقارنة د لأحجام ديال كاليسطو، لأرض و لقامار ديالها PIA00745.jpg|يسار|تصغير|تصويرة ديال لمركابة ڭاليليو كاتبين السطح ديال كاليسطو on_Callisto.jpg|تصغير|تصويرة خداتها لمركابة [[ڤوايجر 1 ل حفرة ڤالهالا فوق السطح د كاليسطو لي لقطر ديالها 3800 كيلوميتر]]
2019
2019 هوّا عام ف تّقويم لڭريڭوري بدا نهار تلات ؤ سالا نهار تلات. هوّا لعام نمرة 2019 ف لإيرا لعامة ؤ لفترة د بعد لميلاد، نمرة 19 ف لقرن 21، ؤ نمرة 10 ف لعقد ديال عوام 2010.
كاساتا
كاساتا (بطاليانية: Cassata) ولا كاساتا سيشيليانا (بطاليانية: Cassata siciliana) هي حلوى تقليدية من بلاصة پاليرمو ف صقلية ف الطاليان. و تاتشير كاساتا حتا لپولو من ناپولي فيها فاكهة ناشفة ولا محلية ولا لمكسرات.
1039
1039 هوّا عام ف تّقويم لڭريڭوري بدا نهار تلات ؤ سالا نهار تلات. هوّا لعام نمرة 1039 ف لإيرا لعامة ؤ لفترة د بعد لميلاد، نمرة 39 ف لقرن 11، ؤ نمرة 10 ف لعقد ديال عوام 1030.
1039 كيوافق 430-431 ف تّقويم لهيجري ؤ 1989 ف تّقويم لأمازيغي ؤ 11039 ف تّقويم لهولوسيني.
آودي
آودي ولاّ أودي (بلألمانية: Audi AG) هي شركة ألمانية ديال طوموبيلات تاتصنع الطوموبيلات ديال الليكس، تأسسات ف 1909. أودي تابعة للمجموعة ديال فولكسڤاكن، اللي بدات تاتشريها من 1964، تا كمّلات الشريان ديالها كاملة ف 2020. لمقر ديال الشركة جا ف لمدينة ديال إنڭولشطات ف لجنوب ديال ألمانيا.
السمية
آودي خدات سميتها من لكلمة اللاتينية "آودياتور"، اللي تاتعني سمع، حيت لكنية ديال مول الشركة (آوڭوسط هورش) تاتعني تا هي سمع بلألمانية. اللي قتارح هاد لكلمة هو واحد من ولاد صاحب هورش، اللي كان ڭالس معاهم ف واحد لإجتماع.